આજકાલ તમે જુઓ કે લગભગ બધી જ શાળાઓમાં – સંસ્થાઓમાં, માત્ર શિક્ષક બોલે છે અને વિદ્યાર્થી સાંભળે છે. અથવા તો શિક્ષક લખાવે ત્યારે વિદ્યાર્થી લખે છે. આમ ગોખણીયું જ્ઞાન જ આપવામાં આવે છે. એકલું પોપટીયું જ્ઞાન, પણ હું મારા વિદ્યાર્થીઓને આવું પોપટીયું ગોખણીયું જ્ઞાન આપવા ઈચ્છતી નથી. હું મારા વિદ્યાર્થીઓને અનેક નવી નવી પ્રવૃત્તિઓ, વિષયો, કાર્યક્રમો, સારા પુસ્તકો વગેરે તેમના જીવનમાં ઉપયોગી બને તેવું નવું શીખવીશ. ગણિત અને ગુજરાતી જેવા વિષયો ઉપરાંત હું મારા વિદ્યાર્થીઓને દેશ-દુનિયાનું નવું જ્ઞાન આપવા ઈચ્છું છું. અત્યારે વિશ્વમાં દર મિનિટે નવી નવી કાંઇક ને કાંઈક શોધ થતી રહે છે, હું મારા વિદ્યાર્થીઓને આ બધી માહિતિ જણાવતા રહેવાનો પ્રયત્ન કરીશ.